De Adolf Hitler (* 20. April 1889 z Braunau am Inn, Öschtriich; † 30. April 1945 z Berlin dur Suizid) isch ab 1921 Parteichef vo dr NSDAP xi, 1933 Rychskanzler und - nachem Tod vom Rychspräsident Paul von Hindenburg 1934 - Staatsoberhaupt und "Füerer" vom Dütsche Rych worde.  Er het z'Dütschland die nazionalsozialistisch Diktatur errichtet, het alli Oppositione verbüüte loh und het politischi Gegner verfolget und ermordet. De Hitler het de Zweit Weltchrieg entfesslet und het die systematisch Entrechtig und Ermordig vode europäische Jude betriibe und öbbe 6 Millione von enä lo umbringe, und d Zigüüner (Roma, Sinti) verfolgt und Hunderduusigi von enä lo ermorde. Durch sini Politik sind ellei z Dütschland ca. 30-35 Millione Mensche ums Lebe cho.